จัดกลยุทธ์ลงทุนวันนี้ โบรกฯ แนะ 13 หุ้นเด่นมีปัจจัยบวกเฉพาะตัว
จัดกลยุทธ์ลงทุนวันนี้ โบรกฯ แนะ 13 หุ้นเด่นมีปัจจัยบวกเฉพาะตัว นำโดย VIBHA, RS, SPA, IHL, PTTEP, IVL, IRPC, SAWAD, CENTEL, ORI, RCL, GCAP และ COL
13 พ.ย. 2560

บล.กรุงศรี ระบุว่า ภาวการณ์ลงทุนทั่วโลกรวมถึงไทยยังคงถูกปัจจัยลบจากความกังวลแผนปฏิรูปภาษีของสหรัฐอาจล่าช้าออกไป ซึ่งสอดคล้องกับ Vix index ที่เพิ่มขึ้นสู่ 11.3 จุดสะท้อนถึงความเสี่ยงการลงทุนที่สูงขึ้น อีกทั้งแรงกดดันจาก Fund Flow ต่างชาติที่ไหลออกต่อเนื่องตั้งแต่ต้นเดือนพ.ย.ราว 8.8 พันล้านบาท ซึ่งเป็นลบต่อทิศทางตลาดหุ้น
ดังนั้นประเมินว่า SET สัปดาห์นี้มีโอกาสอ่อนตัวลงทดสอบแนวรับ 1,675 – 1,680 จุด อย่างไรก็ตามคาดว่าจะมีสลับเด้งรีบาวด์ได้จากแรงซื้อดักงบไตรมาส 3/60 ที่กำลังทยอยประกาศ รวมถึงราคาน้ำมันที่ทรงตัวระดับสูงเป็นบวกต่อกลุ่มพลังงาน
สำหรับกลยุทธ์การลงทุนวันนี้ : Selective Buy หุ้นที่คาดว่างบไตรมาส 3/60 จะเติบโต VIBHA RS SPA IHL กลุ่มพลังงานและปิโตร (PTTEP IVL IRPC) ราคาน้ำมันทรงตัวระดับสูง หุ้นที่คาดเข้าคำนวณ SET50/100 รอบใหม่ (SET 50 :  SAWAD, CENTEL/ SET100 : ORI ) กลุ่มที่กำไรไตรมาส 3/60 เพิ่มขึ้นและคาดว่าจะเติบโตต่อเนื่อง RCL GCAP COL